เวลาหนูยืนตรงๆแบบปล่อยพุงอะค่ะ พอลองมองหน้าท้องรูสึกว่าหน้าท้องบนเหนือสะดือไม่มากมันนูนไม่เท่ากัน ข้างที่นูนกว่าอีกข้างคือข้างขวาค่ะบางครั้งก็รู้สึกเหมือนมีอะไรที่ท้องด้านขวา คลำๆดูหนูไม่เจอก้อนอะไรค่ะ อยากทราบว่าหนูจะเป็นอะไรไหมคะTwT
สวัสดีค่ะ อาการรู้สึกว่าหน้าท้องสองข้างไม่เท่ากันนั้น อาจจะเกิดจากก้อนที่ยื่นออกมาจากช่องท้อง โดยก้อนนั้นอาจจะเป็นก้อนบริเวณผิวหนัง ก้อนไขมันใต้ชั้นผิวหนัง ก้อนจากต่อมน้ำเหลืองโต หรือเกิดจากก้อนที่อวัยวะภายในเช่นกระเพาะปัสสาวะ หรือมดลูก หรือเกิดจากอวัยวะภายในอุ้งเชิงกรานโตขึ้นเช่นมีเนื้องอกมดลูก มดลูกโต หากสัมพันธ์กับการท้องผูกอาจเป็นก้อนจากอุจจาระที่ค้างในลำไส้ก็ได้แต่หากไม่ได้มีก้อนอะไรชัดเจน อาจจะเป็นลักษณะหน้าท้องของแต่ละคน หรือเป็นจากไขมันที่กระจายตัวไม่เท่ากันในเบื้องต้นงดการออกแรงหนัก ไม่ไปกดก้อนเองบ่อยๆ ขับถ่ายให้เป็นเวลา ไม่ให้มีอาการท้องผูกหรือมีอุจจาระค้างในช่องท้องควรจะไปพบแพทย์ถ้าหน้าท้องสองข้างดูไม่เท่ากันชัดเจน ร่วมกับคลำได้ก้อน หรือมีอาการปวดตึงร่วมด้วย